section_heading: Nakon 2. svjetskog rata
paragraph_text: Dokument o poratnom djelovanju kluba imamo iz 1953. godine. Klub se i dalje zove "Sremac", a u njemu igraju pretežno mladići Mađari uz ponekog Hrvata. Naime, partizanske su vlasti protjerale iz mjesta sve podunavske Nijemce, a u njihove kuće su naselile Srbe iz područja Knina. Kako su Mađari u to doba igrali najbolji nogomet u Europi, razložno je da su oni bili dominantni u NK "Sremac" s obzirom na to da se u to vrijeme doseljeni Srbi nisu bavili športom.